П Р О Т О К О Л   №  33
от заседание на комисия “Бюджет и финанси”,
проведено на 30 август 2016 г.

ПРИСЪСТВАЛИ НА ЗАСЕДАНИЕТО:	Димитър Узунов – председател
Елка Атанасова
Камен Иванов
Румен Георгиев

ОТСЪСТВАТ: Каролина Неделчева и Румен Боев

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Красимира Василева - н-к отдел „ЮОДКВСС”, дирекция „Правна”, АВСС.

1. ОТНОСНО: Информация за изпълнението на бюджета на съдебната власт към 31.07.2016 г.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

1. ПРИЕМА информацията за изпълнението на бюджета на съдебната власт към 31.07.2016 г.
2. Информацията за изпълнението на бюджета на съдебната власт към 31.07.2016 г. да се публикува на Интернет страницата на ВСС.

Корекции на бюджета на органите на съдебната власт за 2016 г.

2. ОТНОСНО: Предложение от председателя на Върховен касационен съд и Главния прокурор на Република България за обсъждане на възможността за осигуряване на средства през настоящата бюджетна година с цел възлагане изготвянето на инвестиционни проекти /технически и работни/ за изграждане и монтаж на четири броя асансьорни уредби, рампи и подемни платформи в Съдебната палата, находяща се в гр. София, бул. „Витоша“ № 2.

Комисия „Бюджет и финанси”
Р Е Ш И :

ОТЛАГА вземането на решение до произнасяне на Комисия „Управление на собствеността“.

3. ОТНОСНО: Писмо с вх. № 11-03-592/15.08.2016г. от Главния прокурор  на Република България с искане за осигуряване на средства за ремонт на покрива на сграда, находяща се в гр. Средец, пл. „Г. Димитров“ № 1, в която се помещава Районна прокуратура гр. Средец, Районен съд гр. Средец, община Средец и Службата по вписванията.

Комисия „Бюджет и финанси”
Р Е Ш И :

Приема за сведение писмото от Главния прокурор  на Република България с искане за осигуряване на средства за ремонт на покрива на сграда, находяща се в гр. Средец, пл. „Г. Димитров“ № 1, в която се помещава Районна прокуратура гр. Средец, Районен съд гр. Средец, община Средец и Службата по вписванията.

4. ОТНОСНО: Писмо с вх. № 11-03-586/10.08.2016 г. от Главния прокурор на Република България относно разходите за сменен патрон на входна врата на ведомствен апартамент № 25, находящ се в гр. Благаевград, ж.к. „Запад“, бл. 38, ет. 7.

Комисия „Бюджет и финанси”
Р Е Ш И :

Приема за сведение писмото от Главния прокурор на Република България относно разходите за сменен патрон на входна врата на ведомствен апартамент № 25, находящ се в гр. Благаевград, ж.к. „Запад“, бл. 38, ет. 7.

5. ОТНОСНО: Писмо от Прокуратура на Република България с искане за осигуряване на средства за изграждане на пожароизвестителна инсталация за нуждите на Апелативна прокуратура гр. София.
Извлечение от протокол № 12/24.08.2016 г. от заседание на КУС.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

1. ДАВА СЪГЛАСИЕ за корекции по бюджетите за 2016 г. на Висш съдебен съвет и Прокуратура на Република България по § 51-00 „Основен ремонт на ДМА” с цел осигуряване на средства за изграждане на пожароизвестителна инсталация на седми и осми етаж на сградата на ул. „Антим I” № 17, ползвани от Апелативна прокуратура гр. София, както следва:
1.1. НАМАЛЯВА § 51-00 „Основен ремонт на ДМА” на ВСС със ...
1.2. УВЕЛИЧАВА § 51-00 „Основен ремонт на ДМА” на Прокуратура на Република България със ...

6. ОТНОСНО: Искане от административния ръководител на Апелативен съд гр. Бургас за осигуряване на средства за възстановяване на извършени разходи за командироване на магистрат, за участие в състава на конкурсна комисия за първоначално назначаване в Апелативен съд София-гражданска колегия, както и участие на магистрати в работни групи по наказателни, граждански и търговски дела.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

УТВЪРЖДАВА корекции по бюджетите на ВСС и Апелативен съд гр. Бургас за 2016 г. с ...., с цел осигуряване на средства за възстановяване на извършени разходи за командироване на магистрат, за участие в състава на конкурсна комисия за първоначално назначаване в Апелативен съд София-гражданска колегия, както и участие на магистрати в работни групи по наказателни, граждански и търговски дела, както следва:
1. НАМАЛЯВА § 10-00 „Издръжка” на Висш съдебен съвет с ...
2. УВЕЛИЧАВА § 10-00 „Издръжка” на Апелативен съд гр. Бургас с ...

7. ОТНОСНО: Искане от административния ръководител на Апелативен съд гр. Варна за осигуряване на средства за възстановяване на извършени разходи на командировани магистрати, във връзка с участие в Национална конференция на тема „Ролята на Евроджъст в международното сътрудничество по наказателни дела“. 

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

УТВЪРЖДАВА корекции по бюджетите на ВСС и Апелативен съд гр. Варна за 2016 г. с ...., с цел осигуряване на средства за възстановяване на извършени разходи на командировани магистрати, във връзка с участие в Национална конференция на тема „Ролята на Евроджъст в международното сътрудничество по наказателни дела“, както следва:
1. НАМАЛЯВА § 10-00 „Издръжка“ на Висш съдебен съвет с ....
2. УВЕЛИЧАВА § 10-00 „Издръжка“ на Апелативен съд гр. Варна с ...

8. ОТНОСНО: Искане от административния ръководител на Софийски градски съд за осигуряване на допълнително средства по бюджета на съда за 2016 г.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

1. ДАВА СЪГЛАСИЕ за увеличение на бюджета за 2016 г. на Софийски градски съд по § 10-00 Издръжка” в размер на .... с цел осигуряване на средства за изплащане на предявено вземане по изпълнителен лист от 07.06.2016 г. издаден от Софийски районен съд.
Средствата са за сметка на неразпределения резерв по бюджета на съдебната власт за 2016 г. по § 10-00 „Издръжка”.

9. ОТНОСНО: Писма от органи на съдебната власт, с искания за корекция на бюджетите за 2016 г., с цел осигуряване на средства за изплащане на обезщетения по КТ и ЗСВ.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

ДАВА СЪГЛАСИЕ за увеличение по бюджетите на органите на съдебната власт за 2016 г. по § 02-00 „Други възнаграждения и плащания на персонала” с ..... съгласно Приложение № 1, с цел осигуряване на средства за изплащане на обезщетения по КТ и ЗСВ.
Средствата са за сметка на преходния остатък по бюджета на съдебната власт за 2016 г.

10. ОТНОСНО: Искане от административния ръководител на Административен съд гр. Благоевград за осигуряване на средства за закупуване на 5 броя метални архивни шкафове.
Извлечение от протокол № 12/24.08.2016 г. от заседание на КУС.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

ДАВА СЪГЛАСИЕ за увеличение по бюджета за 2016 г. на Административен съд гр. Благоевград по § 10-00 „Издръжка” с .... за закупуване на 5 /пет/ броя метални архивни шкафове.
  Средствата са за сметка на неразпределения резерв по бюджета на съдебната власт за 2016 г. по § 10-00 „Издръжка”.

11. ОТНОСНО: Искане от административния ръководител на Районен съд гр. Бургас за осигуряване на средства за изплащане на разлика в работната заплата на командировани магистрати.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

Във връзка с решение на ВСС по протокол № 10/04.03.2009 г., и с цел осигуряване на средства за изплащане на разликата в работна заплата на командировани магистрати,
1. НАМАЛЯВА бюджета на Софийски районен съд за 2016 г. по § 01-00 „Заплати и възнаграждения за персонала, нает по трудови и служебни правоотношения“ с ....
2. НАМАЛЯВА бюджета на Окръжен съд гр. Бургас за 2016 г. по § 01-00 „Заплати и възнаграждения за персонала, нает по трудови и служебни правоотношения“ с ....
3. УВЕЛИЧАВА бюджета на Районен съд гр. Бургас за 2016 г. по § 01-00 „Заплати и възнаграждения на персонала, нает по трудови и служебни правоотношения“ с .....

12. ОТНОСНО: Искане от административния ръководител на Районен съд гр. Бургас за осигуряване на средства за закупуване на компютърни конфигурации, климатична техника за сървърно помещение, печатащи устройства, звукозаписни устройства и климатична техника за работни помещения.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

1.	ДАВА СЪГЛАСИЕ за увеличение по бюджета за 2016 г. на Районен съд гр. Бургас  по § 10-00 „Издръжка“ с ...., за закупуване и монтиране на 7 бр. звукозаписна техника за съдебни зали.
Средствата са за сметка на неразпределения резерв по бюджета на съдебната власт за 2016 г. по § 52-00 „Придобиване на ДМА“.
2.	ДАВА СЪГЛАСИЕ за увеличение по бюджета на Районен съд гр. Бургас за 2016 г.  по § 10-00 „Издръжка“ с ...., с цел осигуряване на средства за закупуване на 2 бр. климатична техника за работни помещения.
Средствата са за сметка на неразпределения резерв по § 52-00 „Придобиване на ДМА“ за 2016 г. по бюджета на съдебната власт. 

13. ОТНОСНО: Искане от административния ръководител на Районен съд гр. Белоградчик за осигуряване на средства за закупуване на деловодна програма JES на Темида 2000 – ..., във връзка с отчетността по изпълнителните дела.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

ДАВА СЪГЛАСИЕ за увеличение по бюджета на Районен съд гр. Белоградчик за 2016 г. по § 53-00 „Придобиване на НДА” със ...., с цел осигуряване на средства за закупуване на деловодна програма JES на Темида 2000 – ...., във връзка с отчетността по изпълнителните дела.
Средствата са за сметка на неразпределения резерв за 2016 г. по § 52-00 „Придобиване на ДМА” по бюджета на съдебната власт. 

14. ОТНОСНО: Искане от административния ръководител на Районен съд гр. Варна за осигуряване на средства за доставка и монтаж на 2 бр. пожарозащитни прегради.
Извлечение от протокол № 10/10.08.2016 г. от заседание на КУС.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

ДАВА СЪГЛАСИЕ за увеличение по бюджета за 2016 г. на Районен съд гр. Варна по § 10-00 „Издръжка“ с ....., с цел осигуряване на средства за доставка и монтаж на 2 бр. пожарозащитни прегради.
Средствата са за сметка на неразпределения резерв за 2016 г. по § 10-00 „Издръжка“ по бюджета на съдебната власт.

15. ОТНОСНО: Искане от административния ръководител на Районен съд гр. Варна за осигуряване на средства за подмяна на преградна врата на коридор и прозоречна дограма в санитарни помещения.
Извлечение от протокол № 10/10.08.2016 г. от заседание на КУС.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

ДАВА СЪГЛАСИЕ за увеличение по бюджета за 2016 г. на Районен съд гр. Варна по § 10-00 „Издръжка“ с ...., с  цел осигуряване на средства за подмяна на преградна врата на коридор и прозоречна дограма в санитарни помещения.
Средствата са за сметка на неразпределения резерв за 2016 г. по § 10-00 „Издръжка“ по бюджета на съдебната власт.

16. ОТНОСНО: Искане от административния ръководител на Районен съд гр. Левски за осигуряване на средства за доставка и монтаж на два климатика.
Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

ДАВА СЪГЛАСИЕ за увеличение по бюджета на Районен съд гр. Левски за 2016 г. по § 52-00 „Придобиване на ДМА“ с ....., с цел осигуряване на средства за доплащане на два климатика.
Средствата са за сметка на неразпределения резерв по § 52-00 „Придобиване на ДМА” за 2016 г. по бюджета на съдебната власт. 

17. ОТНОСНО: Искане от административния ръководител на Районен съд гр. Царево за осигуряване на средства за изплащане на командировъчни пари на командировани съдии от Окръжен съд гр. Бургас в РС гр. Царево и за възнаграждения на преводачи.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

ДАВА СЪГЛАСИЕ за увеличение по бюджета за 2016 г. на Районен съд гр. Царево по § 10-00 „Издръжка” с ....., с цел осигуряване на средства за изплащане на командировъчни пари на командировани съдии от Окръжен съд гр. Бургас в Районен съд гр. Царево и за възнаграждения на преводачи.
След анализ на деветмесечието, при наличие на недостиг по § 10-00 „Издръжка” КБФ ще уважи искането за набавяне на допълнителни средства.
Средствата са за сметка на неразпределения резерв по бюджета на съдебната власт за 2016 г. по § 10-00 „Издръжка”.

18. ОТНОСНО: Искане от административния ръководител на Районен съд гр. Котел за осигуряване на средства за извършване на основен ремонт на покривното пространство на Съдебната палата в гр. Котел. 

Комисия „Бюджет и финанси”
Р Е Ш И :

ОТЛАГА вземането на решение до произнасяне на Комисия „Управление на собствеността“.

19. ОТНОСНО: Искане от административния ръководител на Районен съд гр. Търговище за увеличаване на бюджета за 2016 г. с цел осигуряване на средства за изработване на офис обзавеждане.

Комисия „Бюджет и финанси”
Р Е Ш И :

ПРЕПРАЩА искането от административния ръководител на Районен съд гр. Търговище за увеличаване на бюджета за 2016 г., с цел осигуряване на средства за изработване на офис обзавеждане на Комисия „Управление на собствеността“, по компетентност.

20. ОТНОСНО: Искане от административния ръководител на Окръжен съд гр. Пазарджик за осигуряване на средства за закупуване на 2 броя климатика.

Комисия „Бюджет и финанси”
Р Е Ш И :

ПРЕПРАЩА искането на Окръжен съд гр. Пазарджик за увеличаване на бюджета за 2016 г. с ..... за закупуване на 2 броя климатика, по компетентност на Комисия „Управление на собствеността” на ВСС.

21. ОТНОСНО: Писмо вх. № 11-11-474/19.08.2016 г. от председателя на Административен съд София-град, с искане за корекция на бюджета на съда за 2016 г.
Комисия „Бюджет и финанси”
Р Е Ш И :

ПРЕПРАЩА искането на Административен съд София-град за увеличаване на бюджета за 2016 г. с ...., в т.ч. .... за извършване на ремонт, ..... за закупуване на акумулатор, ..... за закупуване на 4 броя зимни и 4 броя летни гуми, ..... за други текущи разходи и ..... застрахователно обезщетение от ЗАД „Армеец”, касаещо лек автомобил Фолксваген Пасат с рег. № СА 4907 АХ, по компетентност на Комисия „Управление на собствеността” на ВСС.

22. ОТНОСНО: Искане от административния ръководител на Районен съд гр. Нова Загора за корекция на бюджета на съда за 2016 г.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Нова Загора разходите за изплащане на облекло на съдебен служител и служител работил по чл. 68 от КТ, да се извършат в рамките на утвърдения бюджет на съда по § 02-00 „Други възнаграждения и плащания на персонала” за 2016 г.
При необходимост да бъде извършена вътрешно компенсирана промяна по бюджета за 2016 г. на Районен съд гр. Нова Загора между § 10-00 „Издръжка” и § 02-00 „Други възнаграждения и плащания на персонала”.
При разработването на бюджета на органите на съдебната власт за 2016 г. са заложени средства за покриване на извънредни разходи.

23. ОТНОСНО: Искане от административния ръководител на Районен съд гр. Самоков за осигуряване на средства за неотложен ремонт на покрива на сградата.
Комисия „Бюджет и финанси”
Р Е Ш И :

ПРЕПРАЩА искането на Районен съд гр. Самоков за осигуряване на средства за неотложен ремонт на покрива на сградата, по компетентност на Комисия „Управление на собствеността” на ВСС.

Вътрешно компенсирани промени по бюджета на органи на съдебната власт за 2016 г .

24. ОТНОСНО: Искания за вътрешно компенсирани промени по бюджета на органите на съдебната власт за 2016 г.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

В изпълнение на изискванията на чл. 44 от ПМС № 380 от 29.12.2015 г. за изпълнението на държавния бюджет на Република България за 2016 г. и Указанията относно изпълнението на бюджета на съдебната власт за 2016 г.
1. НАМАЛЯВА бюджета на органите на съдебната власт за 2016 г. по § 01-00 „Заплати” с ....., съгласно Приложение № 1.
2. НАМАЛЯВА бюджета на органите на съдебната власт за 2016 г. по § 10-00 „Издръжка” с ......, съгласно Приложение № 1.
3. УВЕЛИЧАВА бюджета на органите на съдебната власт за 2016 г. по § 02-00 „Други възнаграждения и плащания на персонала” с ....., съгласно Приложение № 1.
4. УВЕЛИЧАВА бюджета на органите на съдебната власт за 2016 г. по § 19-00 „Платени данъци, такси и административни санкции” с ....., съгласно Приложение № 1.

Разни.

26. ОТНОСНО: Разпоредбата на чл. 230, ал. 1 от Закона за съдебната власт.
Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

УКАЗВА на административните ръководители на органите на съдебната власт, че съгласно разпоредбата на чл. 230, ал. 1 от ЗСВ следва да заплащат възнаграждение в размер на минималната работна заплата за периода на временното отстраняване от длъжност на съдия, прокурор и следовател, считано от 09.08.2016 г., както и да начисляват дължимите осигурителни вноски.

28. ОТНОСНО: Писмо с вх. № 04-14-065/10.08.2016 г. от Министерство на финансите относно внасянето чрез банки на съдебни такси.

Комисия „Бюджет и финанси”
Р Е Ш И :

Приема за сведение писмото от Министерство на финансите относно внасянето чрез банки на съдебни такси.

29. ОТНОСНО: Писмо с вх. № 04-00-220/29.07.2016 г. от Министерство на правосъдието относно възстановяване на разходи за консумирана електроенергия, на обекти, предоставени за нуждите на органите на съдебната власт.
Извлечение от протокол № 10/10.08.2016 г. от заседание на КУС.

Комисия „Бюджет и финанси”
Р Е Ш И :

Приема за сведение писмото от Министерство на правосъдието относно възстановяване на разходи за консумирана електроенергия, на обекти, предоставени за нуждите на органите на съдебната власт.

30. ОТНОСНО: Предложение от председателя на Върховен касационен съд за отписване на активи от баланса на съда и безвъзмездното им предоставяне на Софийски апелативен съд.
Доклад от Елисавета Илиева - Н-к отдел „Счетоводство и методология”, той и Главен счетоводител на ВСС.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

ДАВА СЪГЛАСИЕ, на основание чл. 390, ал. 2 от Закона за съдебната власт, Върховен касационен съд да предостави безвъзмездно за ползване активи на Софийски апелативен съд, съгласно индивидуализиран списък на активите – Приложение № 1, неразделна част от решението с балансова стойност в размер на .....

31. ОТНОСНО: Информация от административния ръководител на Апелативен съд гр. Бургас относно предприетите действия във връзка с проблемите, свързани с натовареността на районните съдилища в граничните райони.
Комисия „Бюджет и финанси”
Р Е Ш И :

Приема за сведение информацията от административния ръководител на Апелативен съд гр. Бургас относно предприетите действия във връзка с проблемите, свързани с натовареността на районните съдилища в граничните райони.

32. ОТНОСНО: Възстановяване по набирателната сметка на Окръжен съд гр. Хасково на конфискувана гаранция.
Доклад от Елисавета Илиева - Н-к отдел „Счетоводство и методология”, той и Главен счетоводител на ВСС.

Комисия „Бюджет и финанси”
Р Е Ш И :

ДАВА СЪГЛАСИЕ Окръжен съд гр. Хасково да възстанови с код 90 по набирателната си сметка парична гаранция в размер на .....

33. ОТНОСНО: Възстановяване по набирателната сметка на Софийски районен съд на неправилно конфискуван депозит за особен представител по ГД № ......
Доклад от Елисавета Илиева - Н-к отдел „Счетоводство и методология”, той и Главен счетоводител на ВСС.

Комисия „Бюджет и финанси”
Р Е Ш И :

ДАВА СЪГЛАСИЕ Софийски районен съд да възстанови с код 90 по набирателната си сметка депозит за особен представител по ГД № .... в размер на .....

34. ОТНОСНО: Предложение на председателя на Върховен касационен съд за предоставяне на подвижни стелажни системи на органите на съдебната власт.
Доклад от Елисавета Илиева - Н-к отдел „Счетоводство и методология”, той и Главен счетоводител на ВСС.
Извлечения от протоколи №№ 9/03.08.2016 г. и № 12/24.08.2016 г. от заседания на КУС.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

ДАВА СЪГЛАСИЕ, на основание чл. 390, ал. 2 от Закона за съдебната власт, Върховен касационен съд да предостави подвижни стелажни системи на Национален институт на правосъдието – 12 броя, на Районен съд гр. Пловдив – 38 броя, на Районен съд гр. Лом – 8 броя и на Районен съд гр. Козлодуй – 6 броя.

35. ОТНОСНО: Предложение от административния ръководител на Военно-апелативен съд за предоставяне на лек автомобил „....” с рег. № .... за нуждите на община Георги Дамяново.
Доклад от Елисавета Илиева - Н-к отдел „Счетоводство и методология”, той и Гл. счетоводител на ВСС. 

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

1. ДАВА СЪГЛАСИЕ,  на основание чл. 11 от Правилника за прилагане на Закона за държавната собственост, лек автомобил „....” с рег. № ...., числящ се на Военно-апелативен съд да се предостави безвъзмездно за управление на община Георги Дамяново, област Монтана.
2. ВЪЗЛАГА на председателя на Военно-апелативен съд да предприеме действия за прехвърляне и пререгистрация на служебния автомобил.

36. ОТНОСНО: Предложение от административния ръководител на Районен съд гр. Пирдоп за предоставяне на лек автомобил „....” с рег. № .... за нуждите на община Сухиндол.
Доклад от Елисавета Илиева - Н-к отдел „Счетоводство и методология”, той и Гл. счетоводител на ВСС. 

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

1. ДАВА СЪГЛАСИЕ,  на основание чл. 11 от Правилника за прилагане на Закона за държавната собственост, лек автомобил „....” с рег. № ...., числящ се на Районен съд гр. Пирдоп да се предостави безвъзмездно за управление на община гр. Сухиндол.
2. ВЪЗЛАГА на председателя на Районен съд гр. Пирдоп да предприеме действия за прехвърляне и пререгистрация на служебния автомобил.

37. ОТНОСНО: Искане от административния ръководител на Районен съд гр. Балчик за съдействие във връзка с извършване на профилактика и поддръжка на сигнално-охранителната техника, с която е оборудвана сградата на съда.
Комисия „Бюджет и финанси”
Р Е Ш И :

ПРЕПРАЩА искането от административния ръководител на Районен съд гр. Балчик за съдействие във връзка с извършване на профилактика и поддръжка на сигнално-охранителната техника, с която е оборудвана сградата на съда, на Комисия „Управление на собствеността“, по компетентност.

38. ОТНОСНО: Искане от административния ръководител на Районен съд гр. Нови Пазар за съгласуване сключването на граждански договор за осъществяване на технически надзор на съществуващата електрическа инсталация в сградата на съда.

Комисия „Бюджет и финанси”
Р Е Ш И :
ПРЕПРАЩА искането от административния ръководител на Районен съд гр. Нови Пазар за съгласуване сключването на граждански договор за осъществяване на технически надзор на съществуващата електрическа инсталация в сградата на съда, на Комисия „Управление на собствеността“, по компетентност.

39. ОТНОСНО: Доклад по проект „Мониторинг на стратегически области в работата на Висшия съдебен съвет /м. октомври 2014 г. – м. април 2016 г./ на Център за съдебна и разследваща журналистика с вх. № 96-00-387/09.08.2016 г.

Комисия „Бюджет и финанси”
Р Е Ш И :

Приема за сведение доклад по проект „Мониторинг на стратегически области в работата на Висшия съдебен съвет /м. октомври 2014 г. – м. април 2016 г./ на Център за съдебна и разследваща журналистика с вх. № 96-00-387/09.08.2016 г.

40. ОТНОСНО: Молба с вх. № 11-09-539/10.08.2016 г. от ..... за съдействие за изплащане на сума по изпълнителни листа, издадени по гр. д. №№ .........

Комисия „Бюджет и финанси”
Р Е Ш И :

ПРЕПРАЩА молбата от ..... за съдействие за изплащане на сума по изпълнителни листа, издадени по гр. д. №№ .... на Прокуратурата на Република България, по компетентност.

41. ОТНОСНО: Информация на Национален статистически институт за средната месечна работна заплата на заетите в бюджетните организации и фондове управлявани от държавата за II-ро тримесечие на 2016 г.

Комисия „Бюджет и финанси”
Р Е Ш И :

Приема за сведение информацията на Национален статистически институт за средната месечна работна заплата на заетите в бюджетните организации и фондове управлявани от държавата за II-ро тримесечие на 2016 г.

42. ОТНОСНО: Заповед № АД-650-05-128/18.08.2016 г. на председателя на Народното събрание за определяне на основна месечна заплата на народен представител, считано от 1 юли 2016 г. 

Комисия „Бюджет и финанси”
Р Е Ш И :

Приема за сведение Заповедта на председателя на Народното събрание за размера на възнагражденията на народните представители и приравнени на тях възнаграждения, считано от 01 юли 2016 г.

43. ОТНОСНО: Постановление от 17.08.2016 г. на СЗА – СГП по преписка вх. № .... на ДА „НС”, пр. пр. № ..... на СЗА – СГП.

Комисия „Бюджет и финанси”
Р Е Ш И :

Приема за сведение Постановление от 17.08.2016 г. на СЗА – СГП по преписка вх. № ..... на ДА „НС”, пр. пр. № ..... на СЗА – СГП.

44. ОТНОСНО: Доклад № ДП2ПД - 10/01.07.2016 г. за извършена финансова инспекция на Окръжен съд гр. Пловдив.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

Приема за сведение Доклад № ДП2ПД - 10/01.07.2016 г. за извършена финансова инспекция на Окръжен съд гр. Пловдив.

45. ОТНОСНО: Извлечение от протокол № 28, т. 11.2. от заседанието на Комисия по правни и институционални въпроси към Пленума на ВСС, проведено на 28.07.2016 г.

Комисия „Бюджет и финанси”
Р Е Ш И :

Изплащането на допълнително възнаграждение в рамките на бюджета на съдебната власт е регламентирано с Правилата за определяне и изплащане на средства за допълнителни трудови възнаграждения, приети с решение на ВСС по протокол № 34/27.10.2011 г.

46. ОТНОСНО: Писмо вх. № 04-00-123/19.07.2016 г. от Министерство на правосъдието относно предоставяне на информация за напредъка по Механизма за сътрудничество и оценка (МСО), във връзка с предстояща експертна мисия на Европейската комисия (ЕК) по МСО в България в периода 26-30 септември 2016 г., предоставено от Комисия по правни и институционални въпроси.

Комисия „Бюджет и финанси”
Р Е Ш И :

Приема за сведение писмото от Министерство на правосъдието относно предоставяне на информация за напредъка по Механизма за сътрудничество и оценка (МСО), във връзка с предстояща експертна мисия на Европейската комисия (ЕК) по МСО в България в периода 26-30 септември 2016 г. 

48. ОТНОСНО: Упълномощаване на Представляващия Висшия съдебен съвет да подписва гражданските договори с членове на Висшия съдебен съвет, които са определени за Ръководители на проекти.
Доклад от Мария Зафирова – началник отдел „Европейски и международни програми и проекти”.

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

УПЪЛНОМОЩАВА представляващия Висшия съдебен съвет да подписва за Възложител гражданските договори с членове на Висшия съдебен съвет, които са определени за ръководители на проекти, финансирани по Оперативна програма „Добро управление” и други международни донорски организации, както и да приема извършената работа по договорите.

49. ОТНОСНО: Писмо вх. № 96-00-446/17.08.2016 г. от ....

Комисия „Бюджет и финанси”
Р Е Ш И :

ПРЕПРАЩА писмото от .... на председателя на Софийски градски съд, по компетентност.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”:  /П/

      			    	                  ДИМИТЪР УЗУНОВ

				  ЧЛЕНОВЕ:	  /П/  ЕЛКА АТАНАСОВА

						/П/ КАМЕН ИВАНОВ

						 /П/ РУМЕН ГЕОРГИЕВ